Vīzija un stratēģiskie mērķi

Daugavpils pilsētas vīzijas 2030 sasniegšanai ir noteikts viens galvenais stratēģiskais mērķis (SM):

DAUGAVPILS PILSĒTA - PIEVILCĪGĀKĀ VIETA DZĪVEI UN UZŅĒMĒJDARBĪBAI AUSTRUMBALTIJĀ.

ILGTERMIŅA PRIORITĀTES (IP) ir svarīgākie nosacījumi, lai sekmētu stratēģiskā mērķa (SM) sasniegšanu. Ilgtermiņa prioritāte (IP-1) nosaka sasniedzamo pirmajā pilsētas attīstības balstā „SABIEDRĪBA”: LAIMĪGS UN IZGLĪTOTS DAUGAVPILIETIS, KURŠ LEPNS PAR SAVU PILSĒTU.

Ilgtermiņa prioritāte (IP-2) nosaka sasniedzamo otrajā pilsētas attīstības balstā „EKONOMIKA”: ILGTSPĒJĪGI ATTĪSTĪTA EKONOMIKA.

Ilgtermiņa prioritāte (IP-3) nosaka sasniedzamo trešajā pilsētas attīstības balstā „DZĪVES VIDE”: ZAĻA, DROŠA UN MŪSDIENĪGA PILSĒTVIDE.

Inženierkomunikāciju infrastruktūras attīstībā ilgtermiņā līdz 2030.gadam sasniedzamais ir: ENERGOEFEKTĪVA PILSĒTA.

Daugavpils pilsētas dome apņemas nodrošināt pilsētas attīstību, piemērojot ilgtspējīgus un videi draudzīgus principus. Ņemot vērā valsts politikas mērķus enerģētikas sektorā, ilgtspējīgai enerģijas attīstībai Daugavpilī līdz 2020.gadam tiek izvirzīti šādi mērķi:

1. samazināt pilsētas radītās CO2 emisijas par 10%, salīdzinot ar 2010.gada emisiju līmeni, bet ilgtermiņā līdz 2030.gadam – par 40%;
2. izstrādāt energopārvaldības sistēmu pašvaldībā, atbilstoši LVS EN ISO 50001: 2012 standartam līdz 2016.gada beigām, ieviest un sertificēt līdz 2017.gada 1.aprīlim;
3. samazināt enerģijas patēriņu pašvaldības ēkās par 10% attiecībā pret 2014.gadu;
4. veicināt enerģijas patēriņa samazinājumu dzīvojamā sektorā par 5%, īstenojot informatīvos pasākumus;
5. samazināt elektroenerģijas patēriņu ielu apgaismojuma sektorā par 5% attiecībā pret 2015.gadu (neņemot vērā jaunus pieslēgumus);
6. samazināt enerģijas patēriņu sabiedriskā transporta vajadzībām par 5% attiecībā pret 2015.gadu (AS “Daugavpils satiksme”).